आईआरएनएसएस प्रणाली दो तरह की सेवाएं मुहैया कराएगा जिसमें एक मानक पोजीशनिंग सेवा जो कि सभी उपयोगकर्ताओ के लिए उपलब्ध होगी तथा सीमित सेवा जो कूट सेवा होगी एवं केवल अधिकृत उपयोगकर्ताओं को ही मुहैया होगी। भारतीय क्षेत्रीय नौवहन उपग्रह प्रणाली इंडियन रीजनल नेविगेशनल सैटेलाइट सिस्टम (आईआरएनएसएस) इसरो की एक महत्वाकांक्षी योजना है। इसरो ने आइआरएनएसएस का विकास इस तरह किया है कि न सिर्फ यह अमेरिका के ग्लोबल पोजिशनिंग सिस्टम जीपीएस के समकक्ष खड़ा हो सके बल्कि भविष्य में उससे भी बेहतर साबित हो सके ।